Aḥric wis ssin:yerza asnulfu deg taddart(villageoise),deg tuget tettili-d war isem, yerna ur tettɛedi ara i tlissa n taddart, maca tamedyazt-a d tin yuɣen amḍiq agejdan deg tmetti, d nettat i d lsas n yidles aseklan ladɣa ɣer tlawin. Ma nemmuqel ɣer tmetti taqbaylit taqburt, ad naf deg-s ssin n leṣnaf n yimedyazen: Ifṣiḥen, d nutni idyesnulfayen tamedyazt, ceffun fell-as sawallen-tt yimedyazen-agi weqbel anekcum n yirumyen. Ur ttɣimin ara deg yiwwen n wadeg,imi leḥḥun seg taddart ɣer tayeḍ,seg lɛaṛc ɣer wayeḍ. Yenna-d Mammeri(M.): Afsiḥ d win ileḥḥun seg teqbilt ɣer tayeḍ, sumata deg lawan n lexrif, seld aɣellet n tbaxsisin,neɣ deg tefsut seld aɣellet n uzemmur, imedyazen-a d wid ittmaggaren s leqdar 8.